Alabama, zgjedhje për një vend në Senat
Votuesit do të zgjedhin njërin prej dy kandidatëve: demokratin Doug Jones, ose republikanin Roy Moore, i cili kohtë e fundit është akuzuar për ngacmime seksuale.
Në Shtetet e Bashkuara, sytë e të gjithëve të martë janë drejtuar nga Alabama, ku për një vend në Senat, po konkurojnë demokrati Doug Jones dhe republikani Roy Moore. Moore, ish gjykatës i shtetit, akuzohet për ngacmime seksuale të vajzave adoleshente kur ai vetë ishte në të 30-at. Korrepondentja e Zërti të Amerikës Deborah Bloom shkoi në Alabama, ku bisedoi me disa votues: I gjithë vendi është duke folur këto ditë për zgjedhjet speciale në shtetin jugor të Alabamës. Republikani Roy Moore dhe Demokrati Doug Jones konkurrojnë për një vend në Senat. Është një garë që do të ketë pasoja të mëdha për vendin. Cilido që fiton, jo vetëm që do të shkojë në Uashington, por mund të ndryshojë edhe ekuilibrin e pushtetit në Senat. Një fitore e zotit Moore do të thotë që republikanët të kenë kontroll më të fortë të organit ligjvënës. Por në se triumfon Jones, demokratët do të ndjeheshin më të fuqishëm... ...Dhe kjo do të ishte një sfidë më e madhe për administratën e Presidentit Trump. Në një shtet shumë konservator si Alabama, Roy Moore do të dukej si zgjedhja e qartë për votuesit. Por akuzat për sjellje të papërshtatshme seksuale e kanë mjegulluar kandidaturën e tij. Një numër grash e kanë akuzuar Roy Moore-in se i ka ngacmuar kur ishin minorene. Një grua thotë se Moore e ngacmoi kur po e çonte me makinë nga puna në shtëpi. Ajo thotë se atëhere ishte vetëm 16 vjeçe. - tregon ajo. Moore i mohon akuzat dhe thotë se ato ngrihen me synimin për të diskredituar fushatën e tij. - thotë Moore. Megjithë kundërshtimin e Roy Moorit, shumë votues e mbështesin duke hedhur dyshime për akuzat e ngritura. - thotë një votues. - thotë një tjetër votuese. Por të tjerë ndjehen ndryshe, ata janë të vendosur për zgjedhjen e kandidatit Jones. - thotë një votues. Ligjvënësit thonë se në se Roy Moore fiton, ai do të përballej me një hetim nga Komisioni i Etikës në Senat. Por, janë alabamasit që do të vendosin në se puna ka për të shkuar, apo jo deri aty. Ndërsa pjesa tjetër e vendit po ndjek me vëmendje garën.